CELEX: 62012CN0523
Language: sk
Date: 2012-11-19 00:00:00
Title: Vec C-523/12: Návrh na začatie prejudiciálneho konania, ktorý podal Tribunale Amministrativo Regionale per la Puglia (Taliansko) 19. novembra 2012 — Dirextra Alta Formazione S.r.l./Regione Puglia

2.2.2013   
            
            
               SK
            
            
               Úradný vestník Európskej únie
            
            
               C 32/5
            
         Návrh na začatie prejudiciálneho konania, ktorý podal Tribunale Amministrativo Regionale per la Puglia (Taliansko) 19. novembra 2012 — Dirextra Alta Formazione S.r.l./Regione Puglia
   (Vec C-523/12)
   2013/C 32/07
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per la Puglia
   
      Účastníci konania pred vnútroštátnym súdom
   
   
      Žalobkyňa: Dirextra Alta Formazione S.r.l.
   
      Žalovaný: Regione Puglia
   
      Prejudiciálna otázka
   
   Je pravidlo, akým je ustanovenie článku 2 ods. 3 regionálneho zákona Regione Puglia č. 12/2009 účinné na území regiónu, ktoré obmedzujúcim spôsobom upravuje prístup na trh s poskytovaním osobitných služieb zameraných na posilnenie miestnej úrovne vzdelávania (poskytovanie študijných programov „master“ pre absolventov vysokých škôl) tak, že ho podmieňuje splnením jedinej požiadavky, ktorú zákonodarca vzhľadom na zámer opatrenia Spoločenstva (posilnenie kvality vzdelávania, t. j. výber subjektov s vhodnou kvalifikáciou) vybral a upravil svojvoľným spôsobom (celkový počet hodín rozložený na neodôvodnene príliš dlhé obdobie), pričom táto požiadavka nezávisí od konkrétnej dĺžky poskytovania osobitnej služby, zlučiteľné s článkom 56 a nasl. a článkom 101 a nasl. (predtým články 49 a 81 a nasl.), ako aj s článkom 107 a nasl. Zmluvy o fungovaní Európskej únie (v znení platnom od 1. decembra 2009) a so zásadami hospodárskej súťaže, proporcionality, zákazu diskriminácie a rovnakého zaobchádzania, ktoré vyplývajú z predchádzajúcich ustanovení, a to aj v súvislosti s článkami 9 a 10 Európskeho dohovoru o ochrane ľudských práv a základných slobôd, článkom 2 príslušného dodatkového protokolu a článkami 11 a 14 Charty základných práv Európskej únie?